**Taină-toamna**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mai sunt pași

nu mai sunt hribe

nu mai e sus

acoperișul de frunze-al pădurii

ci

și-a schimbat destinația

într-un covor

maroniu

ce-ți cântă sub picioare

pe acolo când treci

de sus

lipsite de frunze

crengile

nu te mai privesc pline de voioșie

împletite în umbră

parcă nu mai există viața

în mâna pădurii

ci doar pretutindeni

pe frunze

pe jos

se citește

diperarea

trecerea dincolo

de dincolo

prin covorul acesta de frunze

pe care-l calci în picioare cu sete parcă

vezi

că mai există și moarte

că mai există-un sfârșit

că nimeni nu e veșnic aici pe pământ

ci toate se duc

toate se termină

și plâns

și surâs

mers

și stat

vii . . .

stai . . .

și pleci . . .

cu ce-ai făcut

rămâi

rămâi . . .

cu faptele

nu mai sunt hribe

nu mai sunt frunze

nici pași

strecurați pe sub mână

a

adormit

pădurea

somnul cel lung al toamnei în drumul spre iarnă

până în primăvara cu flori și surâs când apele și păsărele cântă și-n mugurii taină se naște iarăși viața

pădurea trezindu-se iar în șoaptele frunzelor

cu plăcere privind

revenirea vieții

c-un susur plăcut

zugrăvind

viața

iar

20 -11-2015 Mănăștur Cluj